РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/351-13

23. септембар 2013. године

Б е о г р а д

На основу члана 70. став 1. Пословника Народне скупштине

С А З И В А М

51. СЕДНИЦУ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ЗА 26. СЕПТЕМБАР 2013. ГОДИНЕ, СА ПОЧЕТКОМ У 11,00 ЧАСОВА

За ову седницу предлажем следећи

Д н е в н и р е д

1. Разматрање Предлога измена и допуна Финансијског плана Фискалног савета за 2013. годину, који је доставио Фискални савет (400-2442/13);

2. Разматрање Предлога одлуке о изменама и допунама Одлуке о финансијском плану Државне ревизорске институције за 2013. годину, који је доставила Државна ревизорска институција (400-2366/13);

3. Разматрање Предлога да се образује радна група Одбора за припрему предлога закључка, односно препорука на основу извештаја Државне ревизорске институције о ревизији финансијских извештаја и правилности пословања субјеката ревизије;

4. Разматрање Предлога да се члан Одбора др Владимир Маринковић одреди за представника Одбора за финансије, републички буџет и контролу трошења јавних средстава у Регионалној мрежи парламентарних одбора за економију, финансије и европске интеграције земаља Западног Балкана;

5. Разно.

Материјали за тачку 1. и 2. предложеног дневног реда достављени су Вам писмима од 17. и 20. јуна 2013. године.

У прилогу се достављају записници 44, 45, 46, 47, 48. и 50. седнице Одбора, као и Белешка са 49. седнице Одбора, која није одржана.

Седница Одбора ће се одржати у Дому Народне скупштине, Трг Николе Пашића 13, у сали III.

ПРЕДСЕДНИК ОДБОРА

Весна Ковач, с.р.